paragraph_text: Graziadio Isaia Ascoli (Gorizia, 16. srpnja 1829. – Milano 21. siječnja 1907.) je bio talijanski jezikoslovac, glotolog i dijalektolog. Također je bio indoeuropeist, keltolog, romanist, semitist, utemeljitelj talijanske i romanske znanstvene dijalektologije, tvorac teorije supstrata. U romanistici načeo problem "ladinskoga" (poslije retoromanskoga) i utvrdio lingvističku posebnost frankoprovansalskoga.